**Miro Heiskanen** (s. 18. heinäkuuta 1999 Espoo) on suomalainen jääkiekkopuolustaja ja maailmanmestari, joka pelaa NHL-joukkue Dallas Starsissa. Seura varasi hänet koko NHL:n varaustilaisuuden kolmantena pelaajana kesällä 2017, jolloin Heiskasesta tuli Aki Bergin (3. varaus vuodelta 1995) ohella kaikkien aikojen pienimmällä numerolla NHL:ään varattu suomalaispuolustaja. Heiskanen on kautta aikojen yksi parhaimmista NHL:ssa pelanneista suomalaispuolustajista.

Perhe
-----

Heiskanen on saamassa esikoislapsensa kevättalvella 2024.

Pelityyli
---------

Elite Prospects -sivuston arvion mukaan Heiskanen on huipputason kahden suunnan puolustaja ja hyvä pelintekijä, jolla on perustaidot kaikkiin puolustajan rooleihin. Hänet mainitaan sulavaksi luistelijaksi, joka on ketterä, urheilullinen ja tasainen. Heiskanen liikuttaa kiekkoa korkealla itseluottamuksella ja tuo kiekkoa hyvin ylös. Hän ei myöskään kaihda fyysisiä tilanteita ja katkaisee hyvin vastustajan syöttölinjoja.

Muun muassa entinen NHL-pelaaja ja kykyjenetsijä Igor Larionov sekä toimittaja Craig Button ovat verranneet Heiskasta Nicklas Lidströmiin hänen pelinlukutaitojensa vuoksi. Häntä on usein verrattu pelityyliltään myös Scott Niedermayeriin, jota Heiskanen pitää myös yhtenä esikuvistaan. Nykypelaajista hän on itse maininnut esikuvikseen myös Erik Karlssonin ja Duncan Keithin, joista ensimmäiseen Heiskasta on myös julkisuudessa verrattu.

Faneille.com-sivuston toimittajan Toni Rajamäen keväällä 2016 kirjoittaman arvion mukaan pelipaikkaansa nähden varsin pienikokoinen Heiskanen on verrattavissa pelityyliltään Petteri Nummeliniin, sillä hän seuraa aina omien hyökkääjiensä liikkeitä. Rajamäki mainitsee Heiskasen vahvuuksina myös kiekolliset ratkaisut ja luistelutekniikan.

Ura
---

### Seuraura

#### Juniorivuodet ja tulokaskausi SM-liigassa

Heiskanen on Espoo Bluesin kasvatti. Hänet palkittiin kauden 2010–2011 päätteeksi Blues Etelän parhaana puolustajana seuran omissa kauden päättäjäisissä. Heiskanen siirtyi 14-vuotiaana Helsingin IFK:hon kaudeksi 2013–2014. Hän nousi jo 16-vuotiaana ensimmäisellä A-juniorikaudellaan 2015–2016 joukkueensa kärkipuolustajiin ja teki 30 runkosarjaottelussa tehopisteet 3+11=14. Heiskanen ei kuitenkaan pelannut A-nuorten SM-liigan pudotuspeleissä, vaan vahvisti HIFK:n B-nuoria. Hänet palkittiin kauden päätteeksi A-nuorten SM-liigan vuoden tulokkaana Yrjö Hakala -palkinnolla.

Toukokuun 2016 lopulla Heiskanen teki HIFK:n kanssa kolmivuotisen SM-liigasopimuksen. Samana kesänä Salavat Julajev Ufa varasi hänet 52. pelaajana KHL:n varaustilaisuudessa. Heiskanen pelasi ensimmäisen ottelunsa HIFK:n liigajoukkueessa kaudella 2016–2017 ja pelasi ensimmäisen miesten pääsarjaottelunsa Mestarien liigassa 9. syyskuuta 2016 vieraissa tanskalaista Esbjerg Energya vastaan. Vain 17-vuotias Heiskanen sai ottelussa myös syöttöpisteen oltuaan kakkossyöttäjänä Juuso Puustisen tekemään ylivoimamaaliin.

Heiskanen aloitustilanteessa SaiPaa vastaan 13. lokakuuta 2016.
SM-liigassa Heiskanen pelasi ensimmäisen ottelunsa runkosarjan 2016–2017 avauskierroksella 16. syyskuuta 2016 vieraissa Rauman Lukkoa vastaan. Hän sai ottelussa jääaikaa 17.29 minuuttia. Heiskanen sai ottelussa myös syöttöpisteen Robert Leinon tekemään maaliin ja hän sai tehomerkinnän +2. Heiskanen sai myös yhden kahden minuutin jäähyn koukkamisesta. Ensimmäisen liigamaalinsa hän teki 20. syyskuuta 2016 vieraissa Oulun Kärppiä vastaan Juhamatti Aaltosen syötöstä. Heiskanen teki tulokaskaudellaan 37 runkosarjaottelussa tehopisteet 5+5=10, kahdeksassa pudotuspeliottelussa kolme syöttöpistettä sekä kuudessa CHL-ottelussa kolme syöttöpistettä. Hän oli runkosarjassa HIFK:n eniten maaleja tehnyt puolustaja Teemu Erosen kanssa.

#### NHL-varaus ja nousu SM-liigan eliittiin

Tammikuussa 2017 NHL:n kykyjenetsijäpalvelu listasi Heiskasen Euroopassa pelaavista kenttäpelaajista kuudenneksi NHL:n varaustilaisuuteen 2017. Huhtikuun rankingissa hän nousi neljännelle sijalle. Henkilökohtaisella tasolla onnistuneiden vuoden 2017 alle 18-vuotiaiden maailmanmestaruuskilpailujen sekä testitilaisuus NHL Combinen myötä Heiskasen arvo varaustilaisuutta ajatellen nousi. Muun muassa *McKeens Hockey* -sivuston perustaja ja toimittaja Jay McKeen arvioi hänet jopa koko varaustilaisuuden mahdolliseksiykkösvaraukseksi yhdessä Nico Hischierin ja Nolan Patrickin kanssa. Yleisten odotusten mukaan Heiskanen varattiin lopulta varaustilaisuuden kolmantena pelaajana ja ensimmäisenä puolustajana Hischierin ja Patrickin jälkeen. Hänestä tuli Aki Bergin (3. varaus vuodelta 1995) ohella kaikkien aikojen pienimmällä numerolla NHL:ään varattu suomalaispuolustaja.

Heiskanen varattiin kolmantena United Centerissä pidetyssä NHL:n varaustilaisuudessa vuonna 2017.
Vain noin kaksi viikkoa NHL-varauksensa jälkeen, heinäkuussa 2017 Heiskanen teki kolmivuotisen tulokassopimuksen Dallas Starsin kanssa. Hänen kausipalkkansa NHL:ssä oli 925 000 dollaria. Heiskanen aloitti kauden 2017–2018 vielä lainalla HIFK:ssa, osittain myös siksi, että hän ei pystynyt osallistumaan Starsin harjoitusleirille aivotärähdyksen vuoksi. Heiskanen teki kauden aikana läpimurtonsa SM-liigan parhaimmistoon. Hän pelasi maajoukkuekutsujen ja kevätkaudella kärsittyjen ylävartalovammojen vuoksi runkosarjassa vain 30 ottelua, mutta Heiskanen oli kuitenkin HIFK:n tehokkain puolustaja tehopistein 11+12=23 ja hänen piste per peli -keskiarvonsa (0,766) oli SM-liigan puolustajien korkein. Heiskanen jakoi myös HIFK:n sisäisen tehotilaston voiton Erik Thorellin ja Joonas Raskin kanssa lukemalla +17. Heiskanen voitti kauden päätteeksi SM-pronssia. Hänet palkittiin kauden päätteeksi koko SM-liigan parhaana puolustajana Pekka Rautakallio -palkinnolla. Hänestä tuli 18 vuoden, yhdeksän kuukauden ja 15 päivän iässä kaikkien aikojen nuorin palkinnon voittanut pelaaja. Heiskanen valittiin myös SM-liigan tähdistökentälliseen.

#### Dallas Stars 2018–

Heiskanen otti syksyn harjoitusleirin päätteeksi paikan Dallas Starsin NHL-kauden 2018–2019 avauskokoonpanosta. Hän pelasi ensimmäisen NHL-ottelunsa runkosarjan avauskierroksella 5. lokakuuta 2018 Arizona Coyotesia vastaan. Heiskanen merkittiin joukkueensa kakkospuolustajapariin Marc Methotin viereen. Hän sai ottelussa jääaikaa 19.35 minuuttia ja saavutti teholukeman +1. NHL-uransa avausmaalin hän teki yhdeksännessä ottelussaan 25. lokakuuta 2018 Anaheim Ducksia vastaan. Heiskasen maali jäi Starsin 5–2-voittoon päättyneen ottelun voittomaaliksi. Hänet valittiin ottelun kakkostähdeksi. 2. tammikuuta 2019 Heiskanen teki kauden 19. tehopisteensä ja hän nousi Doug Hicksin (6+12=18) ohi Dallas Starsin ja sen edeltäjän, Minnesota North Starsin seurahistorian tehokkaimmaksi alle 20-vuotiaaksi puolustajaksi. Samassa kuussa Heiskanen valittiin NHL:n tähdistöotteluun. Hänestä tuli myös Starsin seurahistorian nuorin tähdistöotteluun valittu pelaaja. Pudotuspeleissä hänestä tuli kolmas alle 20-vuotias puolustaja, joka on tehnyt kaksi maalia yhdessä pelissä. Heiskanen teki tulokaskaudellaan 82 runkosarjaottelussa tehopisteet 12+21=33 ja 13 pudotuspeliottelussa tehopisteet 2+2=4. 30. elokuuta 2020 Heiskanen nousi yksin Dallas Starsin pudotuspelihistorian puolustajien parhaaksi pistemieheksi 16 pisteellään. Ennätyksen edellien haltija oli Craig Hartsburg, joka teki 15 pistettä kaudella 1981, jolloin joukkue pelasi vielä Minnesota North Starsin nimellä.

Toukokuussa 2019 Heiskasen KHL-oikeudet siirtyivät vaihtokaupassa Jokereille.*lähde?*

Heinäkuussa 2021 Heiskanen teki Starsin kanssa kahdeksan vuoden mittaisen ja yhteensä 67,6 miljoonan dollarin arvoisen jatkosopimuksen. Joulukuussa 2022 hän teki kaksi maalia yhden minuutin ja 48 sekunnin aikana. Näin ollen Heiskanen teki kaksi maalia nopeammin kuin yksikään Dallas Starsin puolustaja 21 vuoteen. Dallasin puolustajien ennätystä pitää hallussaan Sergei Zubov, joka vuonna 2001 teki kaksi maalia vain 57 sekunnin sisään. Vuoden 2023 maaliskuussa Heiskasesta tuli neljäs suomalaispuolustaja NHL:ssa, joka on kyennyt tekemään yhden kauden aikana 60 tehopistettä. Edellinen 60 tehopisteen rajan rikkonut suomalaispuolustaja oli New York Rangersissa pelannut Reijo Ruotsalainen. Hän teki kaudella 1984–1985 tehopisteet 28+45=73 ja pitää sillä yhä hallussaan suomalaisten NHL-puolustajien yhden kauden piste-ennätystä. Pian 60 pisteen saavuttamisen jälkeen Heiskanen rikkoi Dallasin puolustajien pisteputkiennätyksen tehden tehopisteitä 12 ottelussa perätysten.

Huhtikuussa 2023 Heiskanen sivusi Ruotsalaisen yhden kauden piste-ennätystä, kun Heiskanen saavutti 78 ottelussa tehopisteet 11 + 62 = 73. Ruotsalainen ylsi samaan 80 ottelussa, mutta teki enemmän maaleja, 28.

### Maajoukkueura

Heiskanen edusti Suomea Pyeongchangin olympiakisoissa 2018 sekä maailmanmestaruuskilpailuissa vuonna 2018. Yhteensä hän on pelannut 17 A-maaottelua tehopistein 4+2=6. Heiskanen pelasi ensimmäisen A-maaottelunsa vain 18-vuotiaana Karjala-turnauksessa 9. marraskuuta 2017 Venäjää vastaan. Hänet merkittiin Suomen kakkospuolustajapariin Atte Ohtamaan viereen. Heiskanen teki ottelussa myös ensimmäisen A-maajoukkuemaalinsa.

Heiskanen pelasi alle 20-vuotiaiden maailmanmestaruuskilpailuissa vuosina 2017 ja 2018, joista jälkimmäisessä turnauksessa hän toimi Suomen varakapteenina. Heiskanen pelasi myös alle 18-vuotiaiden MM-kilpailuissa vuosina 2016 ja 2017, joista ensimmäinen turnaus päättyi maailmanmestaruuteen ja jälkimmäinen hopeaan. Hän voitti pelipaikastaan huolimatta koko vuoden 2017 turnauksen syöttöpörssin ja sijoittui pistepörssissä toiseksi edellään vain joukkuetoveri Kristian Vesalainen. Heiskanen voitti myös turnauksen tehotilaston lukemalla +8. Hänet valittiin turnauksen parhaaksi puolustajaksi ja tähdistökentälliseen. Lisäksi valmennus valitsi Heiskasen Suomen yhdeksi kolmesta parhaasta pelaajasta. Hänet valittiin myös Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Heiskanen jäi alle 18-vuotiaiden vuoden 2017 turnauksessa vain yhden tehopisteen päähän kisahistorian kaikkien aikojen puolustajien yhden turnauksen piste-ennätyksestä, jota pitää hallussaan Kanadan Ryan Murphy (4+9=13) vuodelta 2011. Tosin hän jakaa Murphyn kanssa kaikkien aikojen puolustajien piste-ennätyksen sekä syöttöennätyksen Venäjän Albert Jarullinin kanssa tehtyään aiemmat kisat pelanneena myös yhden syöttöpisteen. Heiskanen pelasi myös World U-17 Hockey Challengessa vuonna 2015. Yhteensä hän on pelannut 27 nuorten ja 23 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2015–2016 | HIFK | A-SM | 30 | 3 | 11 | 14 | 6 | – | – | – | – | – |  |  |  |  |  |  | U18 | 7 | 0 | 1 | 1 | 0 |
| 2016–2017 | HIFK | SM-liiga | 37 | 5 | 5 | 10 | 4 | 8 | 0 | 3 | 3 | 0 |  |  |  |  |  |  | U18 | 7 | 2 | 10 | 12 | 0 | Ykköstähdistö |
|  |  |  |  |  |  |  |  |  |  |  |  |  |  |  |  |  |  |  | JMM | 6 | 0 | 1 | 1 | 0 |
| 2017–2018 | HIFK | SM-liiga | 30 | 11 | 12 | 23 | 8 | 14 | 3 | 6 | 9 | 18 | Ykköstähdistö |  |  |  |  |  | JMM | 5 | 0 | 2 | 2 | 0 |
|  |  |  |  |  |  |  |  |  |  |  |  |  |  |  |  |  |  |  | OK | 5 | 1 | 0 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 0 | 2 | 2 | 0 |
| 2018–2019 | Dallas Stars | NHL | 82 | 12 | 21 | 33 | 16 | 13 | 2 | 2 | 4 | 2 |
| 2019–2020 | Dallas Stars | NHL | 68 | 8 | 27 | 35 | 12 | 27 | 6 | 20 | 26 | 2 |
| 2020–2021 | Dallas Stars | NHL | 55 | 8 | 19 | 27 | 12 | – | – | – | – | – |
| 2021–2022 | Dallas Stars (**A**) | NHL | 70 | 5 | 31 | 36 | 24 | 7 | 1 | 2 | 3 | 4 |  |  |  |  |  |  | MM | 6 | 1 | 6 | 7 | 2 |
| 2022–2023 | Dallas Stars (**A**) | NHL | 79 | 11 | 62 | 73 | 32 | 19 | 1 | 11 | 12 | 8 |
| 5 kautta | yhteensä | NHL | 354 | 44 | 160 | 204 | 96 | 66 | 10 | 35 | 45 | 16 |
| 2 kautta | yhteensä | SM-liiga | 67 | 16 | 17 | 33 | 12 | 22 | 3 | 9 | 12 | 18 |

Lähteet
-------

* Miro Heiskanen The Internet Hockey Databasessa (englanniksi)
* Miro Heiskanen Eurohockey-sivustolla (englanniksi)
* Miro Heiskanen *Elite Prospects*. Everysport Media Group AB.  (englanniksi)

### Viitteet

1. ↑  Miro Heiskanen *hifk.fi*. Oy HIFK Hockey AB.  Arkistoitu 4.10.2017. Viitattu 4.10.2017.
2. ↑  2, Miro "Heiska" Heiskanen *hifkjrs.com*. HIFK Jr Hockey Rf.  Arkistoitu 21.8.2016. Viitattu 23.7.2016.
3. ↑  "Super-Miro", 18, syttyi Leijona-debyytissään – "Se on varmaa, että pystyn parantamaan" *uusimaa.fi*.  10.11.2017. Etelä-Suomen Media Oy. Viitattu 5.4.2018.
4. 1 2  Hoffrén, Sami: Miro Heiskanen teki kiekkohistoriaa – NHL:n varaustilaisuudessa kaikkien aikojen suomalaisvuosi *is.fi*.  24.6.2017. Chicago:  Sanoma Media Finland Oy. Viitattu 25.6.2017.
5. ↑  Miro Heiskanen ansaitsisi sittenkin Norris Trophyn tällä kaudella *Jatkoaika.com - Kaikki jääkiekosta*. Viitattu 26.3.2023.
6. ↑  Sportti com Estonia- Miro Heiskanen lähestyy ennätystä – Reijo Ruotsalainen kiikarissa *www.sportti.com*. Viitattu 26.3.2023.
7. ↑  Markus Nuutinen: Miro Heiskanen saa lapsen! *Leijonat*.  19.2.2024. Viitattu 19.2.2024.
8. 1 2 3 4 5 6 7 8  Miro Heiskanen *Elite Prospects*. Everysport Media Group AB.  (englanniksi)
9. ↑  Venäläislegendalta hurja ylistys suomalaiselle NHL-lupaukselle – "Hän ajattelee peliä kuin Nicklas Lidström" *suomikiekko.com*.  11.6.2017. Nordic Sport Media. Viitattu 25.6.2017.
10. 1 2  NHL-scoutilta kova väite suomalaislupauksesta: "Hän voi ehdottomasti olla varaustilaisuuden ykkösvalinta" *suomikiekko.com*.  9.5.2017. Nordic Sport Media. Viitattu 25.6.2017.
11. ↑  Parviainen, Vesa: NHL-draftin kuuma nimi Miro Heiskanen ei kavahda rinnastusta supertähteen: "Hienoa, jos verrataan" *iltalehti.fi*.  24.6.2017. Alma Media Suomi Oy. Viitattu 25.6.2017.
12. ↑  Rajamäki, Toni: Kommentti: Nimet muistiin – NHL Draftin vähemmän tunnetut suomalaiset  29.1.2016. Faneille.com. Viitattu 23.7.2016.
13. ↑  Kasvattajaseurojen päättäjäiset *grifk.fi*.  2011. IF Grankulla Ishockey rf.  Arkistoitu 6.8.2016. Viitattu 23.7.2016.
14. ↑  HIFK kiinnitti alle 18-vuotiaiden maailmanmestareita – nappasi maalivahtilupauksen Jokereista *Jatkoaika.com*.  30.5.2016. Jatkoaika r.y. Viitattu 23.7.2016.
15. ↑  Gamecentre *championshockeyleague.net*.  9.9.2016. Champions Hockey League (CHL) AG.  Arkistoitu 2.9.2016. Viitattu 9.9.2016. (englanniksi)
16. ↑  Ottelutilastot *liiga.fi*.  17.9.2016. Jääkiekon SM-liiga Oy. Viitattu 17.9.2016.
17. ↑  Otteluseuranta *liiga.fi*.  17.9.2016. Jääkiekon SM-liiga Oy. Viitattu 17.9.2016.
18. ↑  Otteluseuranta *liiga.fi*.  20.9.2016. Jääkiekon SM-liiga Oy. Viitattu 24.9.2016.
19. ↑  2017 Draft Prospect Rankings *NHL.com*. National Hockey League. Viitattu 25.6.2017. (englanniksi)
20. ↑  Toimittaja uskoo: Miro Heiskasesta koko NHL-Draftin ykkösvaraus – paikkaa jättikaupassa menetetyn tähtipuolustajan *suomikiekko.com*.  31.5.2017. Nordic Sport Media. Viitattu 25.6.2017.
21. ↑  Dallas Stars sign Miro Heiskanen to a three-year entry level contract  8.7.2017. Dallas Stars. Viitattu 9.7.2017. (englanniksi)
22. ↑  Heti NHL-sopimus! – Dallas Stars kiinnitti Miro Heiskasen *suomikiekko.com*.  8.7.2017. Nordic Sport Media. Viitattu 9.7.2017.
23. ↑  Toimittaja uskoo: Miro HIFK:n superlupaus Miro Heiskasen NHL-unelmalle paha kolaus *suomikiekko.com*.  18.9.2017. Nordic Sport Media. Viitattu 4.10.2017.
24. ↑  Iilomo, Sami; Virtanen, Vinski: Liigan syyskauden top 5 -läpimurrot: "Heiskanen on päivänselvä ykkösvalinta" *Jatkoaika.com*.  22.12.2017. Jatkoaika r.y. Viitattu 23.4.2018.
25. ↑  Tilastot kertovat: Miro Heiskanen dominoi Liigaa – pistetahti puolustajien kovin! *suomikiekko.com*.  10.3.2018. Nordic Sport Media. Viitattu 23.4.2018.
26. ↑  Parhaat saivat palkintonsa Liiga-gaalassa − Miro Heiskanen teki historiaa *Jatkoaika.com*.  2.5.2018. Jatkoaika r.y. Viitattu 3.5.2018.
27. ↑  Stubin, Teemu: Dallas Stars julkaisi NHL-rosterinsa - superlupaus Heiskanen saa debyyttinsä, mukana peräti neljä suomalaista! *iltalehti.fi*.  2.10.2018. Alma Media Suomi Oy. Viitattu 2.10.2018.
28. ↑  Lisää suomalaisia NHL-debytantteja: Vesalainen taitoketjussa, Heiskanen konkarin parina *mtvuutiset.fi*.  4.10.2018. MTV Oy. Viitattu 5.10.2018.
29. ↑  Arizona Coyotes - Dallas Stars - October 4th, 2018 *NHL.com*.  4.10.2018. National Hockey League. Viitattu 5.10.2018. (englanniksi)
30. ↑  Anaheim Ducks - Dallas Stars - October 25th, 2018 *NHL.com*.  25.10.2018. National Hockey League. Viitattu 26.10.2018. (englanniksi)
31. ↑  Melkoinen seppä! Dallasin pakkilupaus Miro Heiskanen kaikkien aikojen tilaston kärkeen – legendakin kalpenee *suomikiekko.com*.  4.10.2018. Nordic Sport Media. Viitattu 3.1.2019.
32. ↑  Hoffrén, Sami: Neljä suomalaista valittiin NHL:n tähdistöotteluun – Miro Heiskanen teki historiaa *is.fi*.  3.1.2019. Vancouver:  Sanoma Media Finland Oy. Viitattu 3.1.2019.
33. ↑  Miro Heiskanen murskasi Dallasin seuraennätyksen vuodelta 1981 *Ilta-Sanomat*.  31.8.2020. Viitattu 31.8.2020.
34. ↑
35. ↑  Puolustaja Miro Heiskanen teki Dallasissa harvinaisen tempun, kaksi maalia alle kahdessa minuutissa – Barkov toipui sairastuvalta tehopisteille *Yle Urheilu*.  9.12.2022. Viitattu 9.12.2022.
36. ↑  Starsin Heiskanen ylsi suomalaispuolustajalle historiallisiin lukemiin *NHL.com*. Viitattu 25.3.2023.
37. ↑  Miro Heiskanen ilmiliekeissä NHL:ssä! Teki jo uuden puolustajien ennätyksen *MSN*. Viitattu 25.3.2023.
38. ↑  Tommi Koivunen: Miro Heiskanen teki kiekkohistoriaa *Ilta-Sanomat*.  13.4.2023. Viitattu 13.4.2023.
39. ↑  Tilanne 31.5.2018
40. ↑  Eeli Tolvasen ketjua rukattiin uuteen uskoon – näillä vitjoilla Leijonat Venäjä-kamppailuun! *Leijonat.com*.  9.11.2017. Nordic Sport Media.  "Torstain Venäjä-kamppailussa superlupaukset **Eeli Tolvanen** ja **Miro Heiskanen** pääsevät irti ensimmäistä kertaa A-maajoukkuetasolla." Viitattu 9.11.2017.
41. ↑  Karjala Tournament 9.-12.11.2017 09.11.2017 *tilastopalvelu.fi*.  9.11.2017. Suomen Jääkiekkoliitto – Finlands Ishockeyförbund ry. Viitattu 12.11.2017.
42. ↑  Otteluseuranta *tilastopalvelu.fi*.  9.11.2017. Suomen Jääkiekkoliitto – Finlands Ishockeyförbund ry. Viitattu 12.11.2017.
43. ↑  BEST PLAYER OF THE GAME SELECTED BY THE TEAM (pdf)  23.4.2017. IIHF.  Arkistoitu 24.4.2017. Viitattu 24.4.2017. (englanniksi)
44. ↑  Eliteprospects.com – All-Time Stats and Leaders from WJC-18 (englanniksi)
45. ↑  Eliteprospects.com - All-Time Stats and Leaders from WJC-18 (englanniksi)


|  |  |  |
| --- | --- | --- |
| Edeltäjä:**Miika Koivisto** | **Pekka Rautakallio -palkinnon voittaja**2018 | Seuraaja:**Oliwer Kaski** |

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (**C**) |
12 Anttila |
13 Junttila |
18 Lepistö (**A**) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (**A**) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki